Pisztollyal vetett véget a gyermekelhelyezési pernek
Lelőtte hétéves kislányát, majd maga ellen fordította a fegyvert egy férfi – írja a Mirror.
A brit Northiam lakói arról számoltak be a lapnak, hogy azt hallották, amint egy nő azt sikítja: „fegyver van nála”, utána két lövés dördült el. A rendőrök nagy erőkkel vonultak ki. Egy kislányt elvittek kórházba, később pedig egy férfi holttestét vitték el a házból. Később a kórházban a kislány is életét vesztette.

A lap később a nyomozóktól megtudta, hogy gyermekelhelyezési per volt folyamatban. Az apa megjelent volt felesége házánál, ahol a kislány is volt, lelőtte, majd magával is végzett. A rendőrség mindenki figyelmét felhívta az eset kapcsán arra, hogy ha bármi miatt veszélyben érzik a biztonságukat, azt jelezzék a hatóságoknál.
Közélet